
	Targedau
	Fel rwyf wedi gweithio arno:

	1.Prawf darllen fy ngwaith er mwyn osgoi cam sillafu a gwallau gramadegol esgeulus.
	Darllen dros y gwaith i wneud unrhyw addasiadau.

	2.Parhau i ddarllen yn eang er mwyn cryfhau fy ngwaith gyda llenyddiaeth.
	Darllen amrywiaeth o lyfrau, erthyglau a ffynhonnellau dibinadwy i sicrhau fy mod gyda gwahanol safbwyntiau.



Rhif myfyriwr: 1901110

ECAD6010C- Astudiaethau Proffesiynol ac Addysgeg: Ymchwilio i’r Dysgu: beth, sut a pham ydw i’n addysgu?

[bookmark: _Hlk127802174]“Beth yw profiadau staff a ddysgwyr blwyddyn 1 o’r ardaloedd heriau sydd yn y dosbarth i hybu dysgu annibynnol?’’

Nifer o eiriau: 4627




Cyflwyniad
Yn y darn ysgrifenedig yma, gobeithiaf ddatblygu’n bellach i fod yn ymchwilydd mentrus a proffesiynol, trwy werthuso tystiolaeth ymchwil addysgol penodol yn yr ysgol sydd yn effeithio canlyniadau a chynnydd dysgwyr. Trwy wneud astudiaeth achos, byddaf yn datblygu fel athrawes, trwy ymrwymo i ymgysylltu’n barhaus a’r safonau trwy gydol gyrfa, cydweithio ac arloesi (Ewens a Carnmack, 2019, t.67). Gan fy mod i yn yr ysgol, roedd hyn yn rhoi’r cyfle i mi i ymchwilio’n dyfnach, trwy gael profiad uniongyrchol a defnyddio amrywiaeth o ffynonellau ymchwil i gasglu’r wybodaeth berthnasol ar gyfer fy astudiaeth (Cohen a Manion, 2011, t.11). 
Ysgol gymunedol cyfrwng Cymraeg yw fy ysgol lleoliad, gyda 243 o ddisgyblion (Estyn, 2017). Mae’r ysgol yn credu’n gryf ar bwysigrwydd llais ac ymglymiad y disgyblion ar eu dysgu o bob oed. Mae 27 plentyn yn fy nosbarth, a 4 grŵp gwahanol yn ôl gallu tric a chlic. Pan nad ydy grŵp penodol yn gwneud tasg ffocws gyda’r athrawes neu gynorthwyydd, mae gan y disgyblion dewis rhydd o 12 her sydd yn cyd-fynd gyda gofynion y Meysydd Dysgu a Phrofiad y Cwricwlwm. Yn Gyfnod Sylfaen yr ysgol, mae dysgu trwy chwarae a dewis rhydd yn cael ei ystyried llawer ar lawr y dosbarth, i hybu hunan darganfyddiad, annibyniaeth a hefyd rhoi’r cyfle i’r dysgwyr ddatblygu amrywiaeth o sgiliau perthnasol i’w dyfodol (Bradbury a Swailes, 2022). Dyna pam rwyf wedi penderfynu canolbwyntio ar yr agwedd o ddysgu annibynnol yn fy astudiaeth achos, i weld faint mae’n effeithio addysgu’r athrawon a hefyd cynnydd y disgyblion ar lawr y dosbarth. Fy nghwestiwn ymchwil yw  “beth yw profiadau staff a dysgwyr blwyddyn 1 o’r ardaloedd heriau sydd yn y dosbarth i hybu dysgu annibynnol?’’ i ddarganfod os ydy dysgu annibynnol yn fuddiol i gynnydd y dysgwyr. Penderfynais ffocysu ar hyn, hefyd oherwydd mae Safonau SAC yn trafod ymglymiad disgyblion a llais y dysgwyr, felly gall yr astudiaeth achos cynorthwyo fi i fwrw’r safonau penodol yma ar lawr y dosbarth, i fod yn athrawes safon uchel a bod yn ymwybodol o unrhyw heriau gallai wynebu (Hwb,2017). 
Adolygiad Llenyddiaeth
[bookmark: _Hlk128229504][bookmark: _Hlk128229696]Yn gyffredinol, dywedodd Parker et al (2022), mae dysgu annibynnol trwy chwarae yn ddull o addysgu allweddol sy’n cael eu defnyddio’n ddyddiol yn y blynyddoedd cynnar. Ystyr dysgu annibynnol yn y dosbarth, yw lle nad ydy’r disgyblion yn cael cymorth parhaus gan yr athrawon, ac mae ganddynt gyfrifoldeb am eu dysgu, eu cymhellion a’u datblygiad eu hunain (Colliver a Fleer, 2016). Trafododd Estyn (2019),  trwy gael sesiynau rhydd ac annibynnol, mae’n rhoi’r cyfle i’r disgyblion datblygu ystod eang o fedrau sydd yn cynnwys creadigrwydd, gwneud penderfyniadau, datrys problemau ac i allu herio eu hunain i adeiladu hyder yn annibynnol. Ar y llaw arall, pwysleisiodd Engel (2015) sydd yn athrawes ysgol gynradd, bod un rhwystr o gael sesiynau annibynnol yw na fydd cynnydd pendant am bob disgybl, oherwydd nid ydy pawb yn gallu gweithio’n annibynnol a ddim yn gallu gwneud penderfyniadau dros ei hunan, sydd felly yn gallu rhoi canlyniadau aneffeithiol ar ddatblygiad.
Trafododd Llywodraeth Cymru (2020) bod y Cwricwlwm i Gymru yn cynorthwyo ysgolion i sicrhau bod disgyblion yn cael mynediad effeithlon i amrywiaeth o brofiadau a gwybodaeth yn yr ysgol, a fydd yn cryfhau hyder y dysgwyr i ddatblygu’r wybodaeth a sgiliau, sydd yn berthnasol i’w dyfodol i fod yn ddinasyddion awyddus. Gall ysgolion bwrw’r gofynion yma trwy gynllunio gweithgareddau sy’n hyrwyddo hunan darganfyddiad a dysgu annibynnol, yn ogystal â chynnal tasgau ffocws  (Walters-Davies, 2022, t.33). Rydym hefyd yn gweld ystyriaethau dysgu annibynnol yn safonau SAC, lle mae’n trafod y pwysigrwydd o “hyrwyddo dysgu gweithredol ac annibynnol sy’n galluogi disgyblion i feddwl drostynt eu hunain, ac i gynllunio a rheoli eu dysgu eu hunain’’ (Hwb, 2017).
Awgryma theori Reggio Emilia dylai’r dysgwyr gymryd cyfrifoldeb i gyrraedd eu potensial trwy gymryd drosodd y rôl i gyd-adeiladu eu gwybodaeth eu hunain (Wien, 2008, t.10). Trafododd Rouse (2022) er bod Reggio Emilia yn canolbwyntio ar rôl y dysgwr, mae dal rôl gan yr athrawon i gynllunio adnoddau addas ar gyfer yr amser rhydd i hyrwyddo gwell canlyniadau addysgu e.e heriau sydd yn berthnasol i fywyd go iawn fel ardal chwarae rôl, neu ardal darllen sy’n hyrwyddo sgiliau ieithyddol. (Llywodraeth Cymru, 2020. Yn ogystal, trafododd Williams, J (2003) y pwysigrwydd o ymestyn ein meddwl wrth gynllunio, trwy ystyried amrywiaeth o agweddau a fydd yn chwarae rhan yn y dysgu ac addysgu sef yr athro, y disgybl a chyd-destun y cwricwlwm, felly mae nifer o ystyriaethau o fewn dysgu ac addysgu annibynnol.
Mae cwricwlwm highscope yn seiliedig ar annibynniaeth, lle mae nhw’n hyrwyddo cydweithrediad plentyn i  wneud penderfyniadau (Highscope, 2023). Mewn ystafell dosbarth Highscope, caiff plant eu harwain i archwilio, rhyngweithio, ac ymarfer eu dychymyg creadigol trwy chwarae pwrpasol, sy’n arwain y dysgu gweithredol i rhoi canlyniadau cadarnhaol ar lles a’r mwynhad i ddysgu (Highscope, 2011). Dadleuodd Whitebread et al (2007, t41), er bod dysgu annibynnol yn galluogi’r plant i gymryd perchnogaeth o’u dysgu a datblygu amrywiaeth o sgiliau’n annibynnol, gall fod yn heriol cynnal rheolaeth a gall achosi diffyg disgyblaeth a phroblemau ymddygiad. 
[bookmark: _Hlk128320611][bookmark: _Hlk128230549]Trafododd Willis (2008, t.33) trwy greu dosbarth sy’n cynnwys gweithgareddau hwylus a deniadol sy’n hyrwyddo dysgu annibynnol, mae’n rhoi ysgogiad i’r disgyblion i gymryd rhan a dysgu yn y wahanol heriau. Soniodd Wainwright et al (2019, t.2) trwy adael i’r disgyblion ymgysylltu’n annibynnol a’r ardaloedd hyn, mae’r disgyblion yn datblygu mewn ffordd naturiol sy’n hyrwyddo symudiad mewn dysgu. Ardal allweddol defnyddir yn fwyaf yn yr ystafell dosbarth i gefnogi dysgu annibynnol yw'r ardal chwarae rôl, lle caiff y disgyblion cyfle i ddatblygu sgiliau iaith, cyfathrebu a dychmygol, i gael profiadau o sgiliau a sefyllfaoedd bywyd go iawn sydd yn chwarae rhan yn eu dyfodol (Bradbury a Swailes, 2022), sydd hefyd yn cyd-fynd gyda  pedair diben y cwricwlwm, er enghraifft “yn dinasyddion egwyddorol, gwybodus sydd yn barod i fod yn dinasyddion i Gymru a’r byd” (Hwb, 2020). Rhai o’r ffocysiadau yn yr ardal chwarae rôl yw siôp, swyddfa bost, ardal adeiladu, sinema ayyb (Llywodraeth Cymru, 2020).
[bookmark: _Hlk128229435]Dadleuodd Colliver (2022) bod sesiynau rhydd o ddysgu annibynnol yn gallu fod yn anodd tracio a sicrhau bod pawb yn cymryd rhan yn y tasgau buddiol. Er bod y tasgau annibynnol yn ei lle i hyrwyddo datblygiad, gall diffyg arsylwi a monitro atal i wybod yn union fod y disgyblion yn cymryd rhan ac yn datblygu. Mae damcaniaeth Vygotsky (1978) yn awgrymu bod disgyblion yn dysgu trwy brofiadau a hunan darganfyddiad, ac felly mae tasgau addas annibynnol yn y dosbarth yn gallu hyrwyddo hyn (Holzman, 2009). Yn ogystal â hyn, credai Vygotsky bod rhaid cael cydbwysedd, oherwydd mae rhyngweithio ag eraill hefyd yn helpu unigolion i ddatblygu a bod yn fwy ymwybodol o’r byd (Siencyn, 2010, t122). Yr her gyda dysgu annibynnol yw gwybod yn union beth yw’r adnoddau sydd angen ar bob dysgwr, a gwneud yn siŵr bod adnoddau ac arweiniad ar gael i ddiwallu eu hanghenion (Estyn, 2019).
Astudiaeth achos
Diffinnir astudiaeth achos fel ffordd o gasglu data manwl am bwnc penodol, megis person, grŵp, lle, digwyddiad neu sefydliad, trwy ddefnyddio amrywiaeth o ddulliau i gasglu’r wybodaeth berthnasol (Thomas, 2021, t.25). Byddaf yn cyflawni astudiaeth achos archwiliadol yn y darn ysgrifenedig hwn, i’n helpu fi fel dysgwr i ddeall mwy am bwnc penodol o ddiddordeb o fewn yr ystafell dosbarth (Simons, H, 2009, t.55).  Diffinnir astudiaeth archwiliadol fel proses ymchwil lle rydych yn ymchwilio mewn i bynciau nad ydych wedi’u hastudio’n eto yn fanwl (Swanborn, 2010). Yn yr astudiaeth achos, byddaf yn ffocysu ar grŵp blwyddyn benodol a byddaf yn disgrifio, cymharu â gwerthuso gwahanol agweddau ar ddysgu annibynnol yn y dosbarth, sy’n elfen mewn astudiaeth achos (Stake, 2005, t.445) ac mae Yazan (2015, t.139) yn trafod y pwysigrwydd o wybod beth yw’r rheswm y tu ôl i’r achos a beth yw’r cynigion damcaniaethol. 
Esboniodd Hamilton (2011) bod pwrpas astudiaeth achos mewn addysg yw adeiladu darlun grymus o bwnc, trwy ddefnyddio amrywiaeth o wahanol ddulliau casglu data a chasglu safbwyntiau, canfyddiadau, profiadau a syniadau o’r unigolion sy’n ymwneud a’r achos, sef disgyblion blwyddyn 1 ac athrawon Cyfnod Sylfaen yn fy ymchwil. Mae Swanburn gyda safbwynt tebyg i Hamilton, lle dywedodd trwy gael safbwyntiau amrywiol o’r unigolion, mae’n helpu rhoi darlun mwy eang am y pwnc (Swanburn, 2010, t.118).
Trwy ddefnyddio astudiaeth achos fel dull ymchwil, rydych yn cael arsylwadau uniongyrchol fel ymchwilydd, sy’n rhoi profiad personol i chi ar y pwnc, a all fod yn fwy dibynadwy wrth ddadansoddi (Newby, 2014, t.17). Yn ogystal â hyn, mae’n rhoi persbectif trylwyr i chi fel ymchwilydd ar bwnc ymchwil newydd (May a Perry, 2011). Dywedodd Cohen et al (2018, t.65) os yw’r wybodaeth a’r data a gesglir yn werthfawr, gall chwarae rhan fawr yn eich ymarfer/swydd, lle yn fy achos i gall effeithio ar sut rydw i yn addysgu o fewn y dosbarth ac felly gall yr ymwybyddiaeth newydd chwarae rhan ar gynnydd a datblygiad y disgyblion. 
Yn ystod fy ymchwil, byddaf yn defnyddio amrywiaeth o dechnegau i gasglu gwybodaeth uniongyrchol gyda’r disgyblion ac athrawon sydd yn cynnwys cwestiynau, arsylwadau a chyfweliadau, yn ogystal ag ymchwil ychwanegol mewn llenyddiaeth ehangach fel llyfrau ac erthyglau, sy’n rhoi ystod o wybodaeth i mi ar fy astudiaeth achos (Denscombe, 2014). Trafododd Thomas (2021), fod astudiaethau achos yn rhoi cyfle i chi gael golwg ehangach a chasglu data mewn gwahanol ffordd. Trwy wneud yr ymchwil archwiliadol yma, mae’n gallu rhoi arweiniad at astudiaethau perthnasol yn y dyfodol. Mantais ychwanegol o astudiaeth achos hefyd yw mai’n gost effeithiol ac yn hyblyg i gasglu’r wybodaeth berthnasol (Bell a Walters, 2018).
Ar y llaw arall, dadleuodd Cohen et al (2018), ymhob astudiaeth achos, gall o fod yn broses aneffeithlon a rhagfarnllyd yn enwedig os yw’r unigolion yn yr ymchwil, yn benodol plant, efallai bydd yn fethu deall pwrpas yr ymchwil, ac felly’n arwain at ganlyniadau annibynadwy, felly mae’n bwysig i ystyried technegau a fydd yn gwneud y canlyniadau yn fwy defnyddiol (Thomas, 2021, t.9). Yn ogystal â hyn, her arall o gynnal astudiaeth achos mewn un ysgol yw mai gan yr ysgol werthoedd ac ethos penodol, lle os oeddwn yn ymchwilio mewn i wahanol ysgolion, efallai fydd canlyniadau mwy eang a llai un ochrog (NFER, 2013). 
Bod yn foesegol
Mae’n bwysig i gael ystyriaethau moesegol wrth lunio cwestiwn ymchwil, i sicrhau bod modd cynnal yr ymchwil mewn ffordd barchus i’r disgyblion a’r athrawon sy’n cymryd rhan (Alderson a Marrow, 2011, t.11) . Wrth gymryd rhan mewn ymchwil addysgol, mae’n allweddol  fel ymchwilydd i fod yn foesegol, sy’n cynnwys parchu pob unigolyn sy’n ymwneud a’r astudiaeth, trwy eu trin yn deg, yn sensitif ac ag urddas, i gydnabod eu hawliau fel oedolion a phlentyn (BERA, 2018, t. 12). Yn fy ymchwil, bydd gan yr unigolion o’r ysgol dewis i gymryd rhan ac i ateb cwestiynau, er mwyn parchu eu hawliau (Isreal, 2014, t.9).
Esboniodd Mcniff (2012) am ystyriaethau moesegol arall, lle mae cyfrinachedd yn allweddol, lle nad ydych yn enwi unrhyw unigolion i ddangos preifatrwydd a pharchu’r wybodaeth maen nhw yn darparu. Mae gan blant yr hawl i ffurfio a mynegi barn am bethau sydd yn effeithio nhw  (Blackburn, 2018) ac yn fy astudiaeth achos, ffocws bywyd addysg y plant oedd hi. Fodd bynnag, wrth ymchwilio gyda phlant, mae agwedd foesegol i’w hystyried sy’‘n cynnwys technegau lle mae plant ifanc yn deall beth i wneud pan nad ydynt eisiau cymryd rhan, a sut i ddefnyddio’i llais (Alderson a Marrow, 2011, t.11). 
Ystyriaeth foesegol arall yw caniatâd wrth yr unigolion sy’n cymryd rhan, a thrafododd Kirby (2020) y pwysigrwydd wrth ymchwilio bod yr unigolion dan sylw yn ymwybodol o fwriadon yr ymchwil, a sicrhau ein bod yn sensitif ac yn parchu’r posibilrwydd y gall cyfranogwyr, am unrhyw reswm ac ar unrhyw adeg dim eisiau cymryd rhan. Fe wnes i baratoi ffurflen foeseg cyn dychwelid i’r ysgol, er mwyn rhoi crynodeb o fwriadon a nodau fy ymchwil a dangos sut y byddaf yn gwneud ystyriaethau moesegol yn fy ymchwil (Atodiad 1). Trwy wneud fy ymchwil moesegol cyn mynychu’r ysgol, dysgais sut i fod yn broffesiynol a pharchus i’r unigolion yn fy ymchwil (BERA, 2018).
Dullau ymchwil
Yn ôl Baxter a Jack (2008), mae’n fuddiol i ddefnyddio amrywiaeth o ddulliau ymchwil, oherwydd mae’n cynyddu dibynadwyedd canlyniadau a chryfhau canfyddiadau. Trwy ddewis y fethodoleg ymchwil gywir, mae’n gallu pennu llwyddiant a rhoi arweiniad clir i ateb eich cwestiwn ymchwil penodol (Cohen a Manion, 2011, t.21). Rwyf wedi penderfynu defnyddio cyfweliad lled strwythuredig, arsylwad anghyfranogol a holiadur i gasglu gwybodaeth ar gyfer fy astudiaeth achos. 
[bookmark: _Hlk128229344]Trwy ddefnyddio’r dull arsylwi, mae’n cynnig cyfle uniongyrchol fel ymchwilydd i gael dealltwriaeth agosach o’r hyn sy’n digwydd o fewn y dosbarth (Punch a Oancea, 2014, t.23). Roedd amrywiaeth o bethau i’w ystyried cyn gwneud arsylwad, sef beth ydw i’n chwilio am, sut mae’r arsylwad yn berthnasol i’r cwestiwn ymchwil, sut y byddaf yn casglu a dadansoddi’r data, ac a fydd yr arsylwad yn effeithio ar ymddygiad yr unigolyn, sydd felly yn gallu effeithio canlyniadau (NFER, 2013). Dyna pam penderfynais ddefnyddio’r dull arsylwad anghyfranogol yn fy ymchwil, gan fod y disgyblion yn fy nosbarth dim ond yn 5 a 6 blwydd oed, a gallaf gael profiad go iawn o sut mae’r plant yn gweithio’n annibynnol heb i mi gymryd rhan yn uniongyrchol i leihau’r risg o’r plant i deimlo’n o dan bwysau (Rozsahegyi, 2019, t.24). Mae arsylwad anghyfranogol yn golygu arsylwi’r cyfranogwyr heb i’r ymchwilydd cymryd rhan, sy’n rhoi’r cyfle i’r ymchwiliwr i wylio a chanolbwyntio ar elfennau sy’n gysylltiedig â’r cwestiwn ymchwil (Lambert, 2019, t.23). Trafododd Cohen (2018, t.51) bod arsylwi yn fwy na dim ond edrych, gan fod o yn rhoi’r cyfle i chi i gasglu gwybodaeth am y bobl, digwyddiadau, ymddygiadau, lleoliadau ac arferion addysgol.
Rheswm arall am pam penderfynais ddefnyddio arsylwi fel un o’m dulliau ymchwil yw pwysleisiodd Bruce (2013, t.115) bod arsylwi plant yn rhoi golwg clir ar sut mae’n effeithio pob plentyn yn wahanol, a sut maen nhw yn gweithio’n wahanol o fewn yr amgylchedd penodol, sef dysgu annibynnol ar lawr y dosbarth. Fodd bynnag, mae Bell a Walters (2018, t.22) yn dadlau, y gall arsylwi amrywiaeth o blant yn gallu bod yn llethol, oherwydd mae’n amhosib gwylio pob plentyn ar unwaith, a gall wedyn arwain at wybodaeth anghywir. Mae hyn yn ystyriaeth ar gyfer fy ymchwil fi, oherwydd gall dysgu annibynnol fod yn fwy heriol i rai plant, a gallwn golli allan ar hyn oherwydd penderfynnais arsylwi nifer o blant ar unwaith. Byddaf yn defnyddio taflen arsylwi yn ystod yr arsylwad i gasglu cymaint o wybodaeth berthnasol a phosibl i helpu ateb fy nghwestiwn (atodiad 2). Gall arsylwi a chofnodi bod yn heriol iawn, oherwydd gallwch chi golli gwybodaeth allweddol trwy gofnodi ac arsylwi ar yr un pryd (Swanburn, 2010). Dywedodd Dewey (1938) ‘Observations alone arent enough, we have to understand the significance of what we see, hear and touch’ a dyna benderfynais ddefnyddio mwy nag un dull ymchwil, i gael canlyniadau ehangach (Kawulich, 2012, T155).
O fewn addysg, mae ymchwil yn aml ymwneud a phrofiadau plant, gan fod o yn berthnasol a’u dysgu. Fodd bynnag, mae athrawon a staff yr ysgol yn chwarae rhan ganolog wrth ddarparu profiadau addysgu a datblygu darpariaeth effeithiol (Winwood, 2019, t.12), a dyna pam penderfynais gynnal cyfweliad gyda’r athrawon i gael fwy o wybodaeth am sut ydynt yn hyrwyddo dysgu annibynnol (atodiad 3). Defnyddir cyfweliadau i gael ymateb sydyn a clir wrth bobl yn uniongyrchol (Mcniff, 2013, t.109). Byddaf yn cynnal cyfweliad lled-strwythuredig gydag athrawon ar gyfer fy ymchwil, sy’n rhoi agwedd penagored a hyblyg ar y drafodaeth, er mwyn casglu cymaint o wybodaeth berthnasol ag y gallaf (Wyse, et al 2017, t.440)
Mae cael agwedd foesegol yn allweddol yn ystod y cyfweliad, trwy barchu’r unigolion sy’n cymryd rhan a thrafod gyda nhw beth yw pwrpas y cyfweliad, i sicrhau eu bod yn ymwybodol bod ddewis gan nhw o ran ateb cwestiynau neu beidio, a fydd yr atebion yn hollol gyfrinachol (BERA, 2018). Trwy gael trafodaeth gyda’r athrawon, byddaf yn gallu darganfod sut mae dysgu annibynnol yn hyrwyddo datblygiad. Gwnes i baratoi cyfweliad am 2 athrawes cyfnod sylfaen, i weld yn union sut mae dysgu annibynnol yn gweithio yn ei ddosbarth personol nhw. Wrth ofyn i athrawon arall, gallwch gael safbwynt hollol wahanol ar eich pwnc ymchwil (Newby, 2014). Un o heriau cyfweliad yw gallwch gael canlyniadau rhagfarnllyd, gan fod yr holl athrawon yn dod o’r un ysgol ac mae gan yr ysgol prosbectws penodol, felly efallai nad ydynt yn rhoi eu barn bersonol nhw , yn hytrach yr ysgol yn gyffredinol, sydd wedyn yn gallu rhoi canlyniadau un ochrog (Potter and Hepburn, 2012).
Yr offer ymchwil olaf penderfynais ddefnyddio oedd holiadur ar gyfer yr athrawon Cyfnod Sylfaen (atodiad 4) i ofyn cyfres o gwestiynau sy’n berthnasol i fy mhwnc ymchwil. Defnyddir holiaduron i gael argraff arwynebol o farn y cyfranogwyr ar bwnc penodol, gan fod holiaduron yn rhoi cwestiynau amlddewis, byddwch yn cael canlyniadau mwy clir a syml (Danby et al 2011). Mae holiaduron yn ffordd ymarferol, cost- effeithiol a chyflym i gasglu’r wybodaeth berthnasol sydd angen darganfod yn eich ymchwil (Newby, 2014, t.50). Trafododd Bartram (2019, t.11) er y gellir ystyried bod cyfweliadau’n fwy dibynadwy oherwydd rydych yn cael fwy o fanylion, bydd holiaduron yn rhoi casgliad mwy deallus a chryno i chi am eich pwnc ymchwil, yn ogystal, mae’n hefyd cynnwys ystyriaethau moesegol sef anhysbysrwydd a chyfrinachedd (BERA, 2018). Canfyddiad tebyg i’r lleill am yr offer ymchwil holiadur , yw efallai ni fydd yr unigolion sy’n cymryd rhan yn onest yn eu hatebion, a allai wedyn roi canlyniadau annibynadwy a unochrog i fy ymchwil (Punch, a Oancea, 2014).
Trwy ddefnyddio amrywiaeth o ddulliau ymchwil  yn yr ysgol sy’n cynnwys ystod eang o gwestiynau ac ystyriaethau, byddaf yn gallu cael persbectif eang am ffocws fy astudiaeth achos, sef sut yn union mae dysgu annibynnol yn effeithio dysgu ac addysgu (Lambert, 2019). Yn ogystal â hyn, mae’n rhoi arweiniad i gymharu gyda’r wybodaeth wnes i gasglu o’r llenyddiaeth (Hamilton, 2011). Byddaf y gallu creu casgliad cryf ar fy nghwestiwn o ganlyniad i gasgliadau'r holl gwybodaeth wnes i fwriadu darganfod.  
Dull Cyflwyno a Dadansoddi Data 
Dadansoddiad data yw’r broses o werthuso eich canlyniadau a threfnu data craidd i gael mewnbwn ystyron, ac yna defnyddir i benderfynu ar y camau gweithredu gorau ar eich ymchwil (Madondo, 2021, t.142). Gwneir hyn trwy broses archwilio, glanhau, trawsnewid a modeli ddata gan ddefnyddio offer dadansoddol ac ystadegol. Er mwyn cynnal dadansoddiad credadwy o’ch astudiaeth achos, defnyddiwyd y dull dadansoddiad i gael golwg clir ar eich canlyniad, sydd yna i rhoi arweiniad clir i’ch casgliadau (Waldman a Lileinfield, 2014). 
Gan fy mod i wedi cynnal arsylwadau ar y cyd, roedd yn hawdd trosglwyddo’r wybodaeth berthnasol ar ddarn o bapur i gael casgliadau clir a deallus, ac os ydy’r wybodaeth yn ddefnyddiol, gall fod yn drosglwyddadwy am astudiaethau ychwanegol yn y dyfodol (Braun a Clarke. 2019) . Gan fod y wybodaeth wedi cael ei chasglu yn uniongyrchol ac yn yr amser presennol, gellid ei hystyried yn ddibynadwy ac yn gredadwy (Holmes, 2020). Trwy gael fy nhaflen arsylwi ar y cyd gyda’r wybodaeth a chasglwyd, gallwn ddadansoddi tueddiadau ymhellach yn ogystal ag edrych nôl i ddadansoddi i ateb ystyriaethau fy nghwestiwn ymchwil (Madondo, 2021) .
Roedd holiaduron hefyd yn dechneg trosglwyddiadol, lle gallaf ddefnyddio’r data ar gyfer ymchwil. Byddaf yn casglu fy nghanlyniadau holiadur yn fformat graff, i allu cymharu'r atebion yn glir ac yn ddealladwy (Braun a Clarke, 2019). O gasglu data o holiadur, mae’n hyrwyddo’r dechneg trosglwyddo, lle byddwch yn casglu’r data yn ôl rhifau a chymharu’r atebion i roi dadansoddiad clir, ac unwaith eto gall defnyddio am astudiaethau arall (Newby, 2014). Mae casglu gwybodaeth ar y cyd o gyfweliadau yn gallu bod yn heriol, oherwydd mae’n anodd cofnodi gwybodaeth a gwrando ar yr un pryd (Bell a Walters, 2018), felly byddaf yn casglu hyn trwy recordio’r cyfweliad er mwyn gwrando nôl i gofnodi a throsglwyddo draw unrhyw wybodaeth bwysig wnes i anghofio.
Trwy gael y tair dogfen sy’n dadansoddi’r wybodaeth a ddarganfuwyd o’r gwahanol ddulliau ymchwil (atodiad 2-4), bydd yn rhoi trosolwg clir a dealladwy o’r hyn rydych wedi darganfod am y ffocws ymchwil penodol, ac felly byddwch yn gallu creu casgliadau oherwydd y dibynadwyedd o’r dadansoddiad (Yazan, 2015).
Canlyniadau
Gan fy mod i wedi treulio nifer o wythnosau yn yr ysgol, rhoddodd hyn y cyfle i mi gasglu ystod eang o wybodaeth ar fy nghwestiwn ymchwil, sydd yn ddefnyddiol iawn i atgyfnerthu data dibynadwy (Cohen et al, 2018). Roeddwn i wedi arsylwi’r disgyblion ar lawr y dosbarth i ddarganfod  sut oedden nhw’n gweithio’n annibynnol dros gwrs o bedair wythnos, ac felly roeddwn yn gallu dadansoddi yn union sut ymatebasant yn yr ardaloedd heriau yn annibynnol. Yn ogystal â’r disgyblion, roedd y cyfleoedd i ofyn cwestiynau i’r athrawon yn hyblyg gan fy mod i yn yr ysgol pob dydd. Casglais amrywiaeth o ddata ar fy nghwestiwn ymchwil, ac mae gen i ddealltwriaeth ehangach o pam yn union mae dysgu annibynnol yn mor bwysig ar lawr y dosbarth, a pha fath o heriau gallaf gwynebu fel athrawes. 
Y dull cyntaf cwblheais oedd yr arsylwad ar y disgyblion yn gweithio’n annibynnol. Teimlaf fod y dechneg o arsylwad anghyfranogol wedi gweithio’n effeithiol iawn i gasglu gwybodaeth, fel pwysleisiodd Rozsahegyi (2019, t.2) , oherwydd wnaeth hyn osgoi'r disgyblion i deimlo o dan bwysau, gan aethant nhw ymlaen i wneud yr heriau annibynnol fel diwrnod arferol, ac roedd hyn wedi rhoi canlyniadau effeithiol i mi oherwydd roedd y disgyblion yn gyfforddus. O fy arsylwadau cyson o’r holl ddisgyblion trwy gyfnod o bedair wythnos, gwelais y disgyblion yn mwynhau'r heriau annibynnol, ac roedd y disgyblion yn datblygu mewn amrywiaeth o wahanol ffordd heb sylweddoli  e.e  defnyddio eu dychymyg trwy chwarae rôl yn y gegin a datrys problemau mathemategol gyda blociau yn yr ardal mathemateg (atodiad 2). Er bod yr heriau yn bendant hybu dysgu annibynnol, roedd y plant yn datblygu sgiliau ychwanegol trwy gyfathrebu a chymryd rhan gyda chyfoedion eraill, sydd yn atgyfnerthu damcaniaeth Vygotsky am bwysigrwydd dylanwad eraill ar ddysgu (Siencyn, 2010, t122). 
Trwy arsylwi’r plant yn gweithio’n annibynnol yn uniongyrchol, roeddwn i yn gallu cymharu gyda fy ymchwil, a dywedodd (Parker, et al, 2022) fod dysgu annibynnol yn hybu datrys problemau, meddwl yn feirniadol a gwneud penderfyniadau, a gwelais blant yn frwdfrydig i benderfynu pa dasg hoffent eu cwblhau yn annibynnol a aethon nhw ymlaen i gymryd rhan yn y gwahanol heriaum a gofynon nhw gwestiynau i’r athrawes os oedd angen, sydd yn datblygu hyder y dysgwyr sy’n cymharu gyda gofynion y cwricwlwm (Llywodraeth Cymru, 2020). Ar y llaw arall, gwelais fod rhai plant yn cael trafferth i weithio’n annibynnol, lle byddent yn eistedd yno a ddim cymryd rhan yn yr heriau, ac nid oedd yr athrawes yn sylweddoli ar hyn oherwydd roedd hi yn cynnal tasg ffocws gyda dysgwyr arall. Mae hyn yn atgyfnerthu pwyslais (Wainwright et al, 2019, t.2) am heriau o reoli’r sesiynau annibynnol. Gwelais hefyd un disgybl yn eistedd ar yr ipad yn chwarae gemau yn lle cwblhau’r tasgau hyfryd yma ac nid oedd rheolaeth dros hyn, felly gall fod yn heriol sicrhau bod pawb yn datblygu trwy hunan-darganfyddiad, fel pwysleisiodd yr athrawes Engel  (2015) , lle dywedodd bod dysgu annibynnol ddim yn addas i bawb o ganlyniad i anghenion penodol.
Yn ogystal â chasglu amrywiaeth o wybodaeth wrth arsylwi’r plant yn gweithio’n annibynnol, cefais ymagwedd fwy proffesiynol ac addysgol gan yr athrawon yn y cyfweliadau a’r holiaduron, sydd yn rhoi darlun mwy ehangach fel ymchwilydd (Yazan, 2015). 
Yn fy nghyfweliadau a holiaduron, roedd y ddwy athrawes wedi pwysleisio bod gadael i’r plant ddewis eu gweithgareddau eu hunain yn rhoi'r cyfle i’r disgyblion cymryd mwy o gyfrifoldeb mewn eu dysgu , gan fod ganddynt y cyfle i weithio ar weithgareddau yn annibynnol a hunanysgogol (atodiad 3 a 4). Pwysleisiodd Willis (2008, t.44) safbwyntiau tebyg, lle dywedodd mae dysgu annibynnol yn rhoi ysgogiad i’r disgyblion i gymryd rhan. Yn ogystal â hyn, dywedon nhw fod yr heriau yn hyrwyddo dysgu hwylus a penderfynol i’r dysgwyr, sydd yn bwysig i ethos yr ysgol. Gan fod y plant yn mor ifanc, mae’r athrawon yn cynnal grwpiau ffocws llai i sicrhau bod pawb yn cael y cymorth sydd angen arnynt, a dywedodd pwrpas yr heriau yw i’r disgyblion arall i ddatblygu mewn ffordd fwy hwylus a rhydd, ond mae’r athrawon yn paratoi adnoddau sydd dal yn cwrdd ag gofynion y cwricwlwm a’r chwech Maes Dysgu a Phrofiad (Llywodraeth Cymru, 2020).  
Trafododd yr athrawon cyfnod sylfaen bod pob pythefnos maen nhw yn cwrdd ac yn dadansoddi pa heriau oedd wedi effeithio ar ddatblygiad annibynnol, a pha rhai oedd ddim wedi gweithio neu yn rhy heriol, wedyn byddant yn gwneud addasiadau am y wythnosau sy’n dilyn, er mwyn atgyfnerthu cynnydd mewn dysgu (atodiad 5). Dywedodd y ddwy athrawes bod nhw yn hyrwyddo dysgu mewn ffordd ehangach, sef hunan ddarganfyddiad, chwarae ac annibyniaeth e.e nifer o ardaloedd chwarae rôl sy’n berthnasol i fywyd go iawn. Trafododd un o’r athrawon bod yr her fwyaf o ddysgu annibynnol yw mai’r disgyblion yn hoffi mynd i’r un her pob dydd,  yn lle cymryd rhan mewn amrywiaeth o heriau gwahanol , felly nid ydy hyn yn hyrwyddo datblygiad eang ac nid ydy amrywiaeth o sgiliau yn cael eu bwrw. Yn ogystal â hyn, dywedodd yr athrawes arall mae’n anodd tracio yn aml o ganlyniad i dasgau ffocws, sydd yn debyg iawn i ystyriaethau Whitebread et al (2007, t41), lle bod diffyg tracio yn gallu achosi diffyg cynnydd. Teimlaf o’r holiaduron a chyfweliadau, roedd y ddwy athrawes gydag atebion tebyg iawn ar ddysgu annibynnol oherwydd mae’r ysgol yn dilyn ethos a phrosbectws penodol, felly nid oeddwn gyda chanlyniadau amrywiol ar ddysgu annibynnol o safbwynt athro.
Casgliad a Argymhellion
Nod yr astudiaeth achos yma oedd i sefydlu casgliad o sut mae defnyddio heriau annibynnol yn y dosbarth yn effeithio cynnydd ddisgyblion blwyddyn un. Cynhaliwyd yr ymchwil gan ddefnyddio dulliau holiadur, cyfweliadau ac arsylwadau, ac o’r dulliau hyn llwyddais i gael gwybodaeth berthnasol i gyd-fynd gyda fy ymchwil, a dyma pam pwysleisiodd Baxter a Jack (2008), bod defnyddio dulliau ymchwil amrywiol yn angenrheidiol er mwyn cael canlyniadau dyfnach. Ar y llaw arall, credais fod fy nghanlyniadau yn gyfyngedig o’r athrawon y cyfnod sylfaen, gan fod ei safbwyntiau a nodau addysgu ar ddysgu annibynnol yn debyg iawn.  Lle os oeddwn wedi cyfweld ag athrawon Cyfnod Allweddol 2 neu o ysgol wahanol, efallai bydd canlyniadau mwy ehangach.
Yn derfynol, mae dysgu annibynnol trwy chwarae yn rhoi’r cyfle i ddisgyblion cymryd dros eu dysgu, a datblygu amrywiaeth o sgiliau mewn ffordd ehangach a hwylus, ond sydd yn cyd-fynd gyda gofynion y cwricwlwm, y chwech MdaPh a’r pedwar diben (Llywodraeth Cymru, 2020). Trwy gymryd rhan mewn sesiynau annibynnol, mae’r disgyblion yn gwella’i sgiliau o wneud penderfyniadau, datrys problemau, creadigrwydd, llythrennedd a nifer fwy (Holzman, 2009). Cefais amrywiaeth o brofiadau o ddysgu annibynnol ar lawr y dosbarth, a chasglais fod dysgu’n annibynnol yn gallu fod yn fwy heriol i rai plant a bod rhoi cymorth yn gallu rhoi arweiniad gwell iddynt (NFER, 2013). 
Credaf fod fy null ymchwil ar gyfer y disgyblion yn addas iawn, oherwydd nad oedd unrhyw bwysau ar y disgyblion wrth gael ei arsylwi. Os oedd y disgyblion yn henach, bydd cyfweliad yn addas er mwyn casglu data dyfnach ar eu barn am ddysgu annibynnol, ac yn y dyfodol, hoffwn adnabod pa mor bwysig ydy dysgu annibynnol yn Gyfnod Allweddol 2. 
Dros yr wythnosau nesaf, byddai’n cymryd cyfrifoldeb o gynllunio heriau annibynnol i’r disgyblion ar lawr y dosbarth, felly byddaf yn ystyried fy ymarfer a'r wybodaeth casglais o fy astudiaeth achos, er mwyn darparu adnoddau safon uchel a fydd yn hyrwyddo cynnydd wrth ddysgu’n annibynnol, yn ogystal a gofynion y Cwriwclwm i Gymru (Llywodraeth Cymru, 2020). Bydd yr ymchwil yma hefyd yn ddefnyddiol iawn i fy nyfodol fel athrawes, oherwydd mae’n cwrdd â gofynion y cwricwlwm yn ogystal â safonau SAC (Hwb, 2020), felly trwy ddefnyddio fy ymchwil bydd yn sicrhau fy mod yn defnyddio yn fy ymarfer a phrofiadau i hyrwyddo cynnydd y dysgwyr. 

